આગામી વિધાનસભાની ચૂંટણીને લઇને અનેક પ્રકારના કિસ્સા બને છે. ત્યારે કોંગ્રેસ પક્ષ સોશ્યલ મીડિયામાં સૌથી વધારે પરેશાન થયુ હતુ ખાસ કરીને કોંગ્રેસના બનાવટી લેટર પેડ પર ઉમેદવારોનું લિસ્ટ જાહેર થયુ હતુ અને 23મી નવેમ્બરે તો હદ થઇ ગઇ હતી કારણ કે કોઇએ કોંગ્રેસના પ્રમુખ ભરતસિંહ સોંલકીનું રાજીનામું કોગ્રેસના સોશ્યલ મીડિયા પર વાઇરલ કરી દીધુ હતું. જેના કારણે કોંગ્રેસના કેટલાક નેતા ચિંતામાં મુકાઇ ગયા હતા. આ બનાવને ગંભીરતાથી લઇને એલીસબ્રીજ પોલીસ મથકે ફરિયાદ નોંધાવી છે.અમદાવાદ શહેર કોંગ્રેસ સમિતીના ઉપ પ્રમુખ દલસુખભાઇ પટેલે ફરિયાદ નોંધાવી છે કે કોઇએ કોંગ્રેસને બદનામ કરવાના ઇરાદાથી ગુજરાત કોંગ્રેસ પ્રદેશના પ્રમુખ ભરતસિંહ સોલંકીનું રાજીનામુ ગુજરાત પ્રદેશ કોંગ્રેસ સમિતિના બનાવટી લેટર પેડ પર મૂકી સોશ્યલ મીડિયામાં વાયરલ કર્યું છે.